เอลัต

เอลัต (ฮีบรู: אילת [eˈlat] ; อาหรับ: إِيلَات, อักษรโรมัน: Īlāt) เป็นนครทางใต้สุดของประเทศอิสราเอล มีประชากร 56,004 คน เป็นเมืองท่าอันคับคั่งและมีสถานพักตากอากาศที่ได้รับความนิยมอันตั้งอยู่ปลายเหนือสุดของทะเลแดง อันรู้จักในอิสราเอลว่าอ่าวเอลัตหรือชื่ออ่าวอัลอะเกาะบะฮ์ในจอร์แดน เมืองนี้ถือเป็นจุดหมายปลายทางการท่องเที่ยวทั้งจากนักท่องเที่ยวในประเทศและต่างประเทศ เมืองเอลัตตั้งอยู่ที่ปลายสุดทางใต้ของอิสราเอล บนปลายด้านใต้ของหุบเขาอาราวาและทะเลทรายเนเกฟ ติดกับเมืองตากอากาศฏอบาของอียิปต์ทางทิศใต้ ติดกับเมืองท่าอัลอะเกาะบะฮ์ของจอร์แดนทางทิศตะวันออก อ้างอิง